Ministru kabineta noteikumu projekta

„Latvijas Būvniecības padomes izveidošanas un darbības kārtība”

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2013. gada 9. jūlijā pieņemtā Būvniecības likuma 5. panta pirmās daļas 8. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014. gada 1. oktobrī stājas spēkā 2013. gada 9. jūlijā Saeimā pieņemtais Būvniecības likums. Ievērojot minēto, spēku zaudēs Ministru kabineta 1996. gada 25. jūnija noteikumi Nr. 255 „Latvijas Būvniecības padomes nolikums” noteiktais regulējums attiecībā uz padomes uzdevumiem, tiesībām un pienākumiem, kā arī padomes struktūru un tās darba organizācija.Ministru kabineta noteikumu projekts „Latvijas Būvniecības padomes izveidošanas un darbības kārtība” (turpmāk – noteikumu projekts) **izpilda Būvniecības likumā** 5. panta pirmās daļas 8. punktā noteikto deleģējumu.Noteikumu projekts nosaka Latvijas Būvniecības padomes (turpmāk – padome) izveidošanas un darbības kārtību, kā arī padomes sekretariāta funkcijas.Padome ir konsultatīva koordinējoša institūcija, kuras darbības mērķis ir veicināt sabiedrības līdzdalību būvniecības politikas izstrādē un īstenošanā.Noteikumu projektā noteikts regulējums attiecībā uz padomes tiesībām un pienākumiem, kārtība kādā veidā biedrības un nodibinājumi deleģē pārstāvjus padomes darbam un pie kādiem nosacījumiem ar Ekonomikas ministrijas līdzdalību tiek izveidota padome, kā arī noteikta padomes darbības kārtība. Ņemot vērā līdzšinējo Ekonomikas ministrijas sadarbību ar būvniecību nevalstiskajām organizācijām un profesionālām organizācijām, kā arī lai nodrošinātu konstruktīvu darbu padomē, noteikumu projektā paredzēts, ka padomes sastāvu veido ne mazāk kā sešas un ne vairāk kā 15 nevalstiskās organizācijas un profesionālās organizācijas (turpmāk - biedrības un nodibinājumi), kuras darbojas saskaņā ar Biedrību un nodibinājumu likumu. Maksimālais pārstāvju skaits ir noteikts, lai būtu iespējams nodrošināt padomes rīcībspēju, pieņemot lēmumus. Uz vietu padomes sastāvā var kandidēt biedrība vai nodibinājums, kuru statūtos ir noteikts darbības mērķis būvniecības vai ar būvniecību saistīto profesionālo pakalpojumu attīstība vai labas pārvaldības, patērētāju tiesības un ētikas normu ievērošana. Padomes sastāva izmaiņas veic reizi gadā, organizējot biedrību un nodibinājumu vēlēšanas. Darbam padomes sastāvā biedrībām un nodibinājumiem būs jāpiesakās līdz katra gada 1. novembrim. Padomes locekļu vēlēšanas nerīko, ja piesakās mazāk kā 15 biedrību vai nodibinājumu. Savukārt, ja biedrību un nodibinājumu skaits ir mazāks kā seši, sadarbība par būvniecības politikas jautājumiem turpināma līdzšinējā veidā, neveidojot padomes personālsastāvu.Padomes sastāvā ir arī pārstāvji no Ekonomikas ministrijas, Vides aizsardzības un reģionālās attīstības ministrijas, Satiksmes ministrijas, Izglītības un zinātnes ministrijas un Latvijas Pašvaldību savienības.Padomes sekretariāta funkcijas paredzēts, ka pildīs Ekonomikas ministrija. Plānots, ka ministrijas mājas lapā tiks ievietota informācija par padomes sēdēm un tās darba kārtībām, kā arī gada pārskats par padomes darbu. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Noteikumu projektā ir piemērots identisks princips kā veidojot Vides konsultatīvo padomi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības un nodibinājumi, kuru darbības mērķis ir saistīts ar būvniecību vai ar būvniecību saistīto profesionālo pakalpojumu attīstību vai labas pārvaldības, patērētāju tiesības un ētikas normu ievērošana, kā arī Vides aizsardzības un reģionālās attīstības ministrija, Satiksmes ministrija, Izglītības un zinātnes ministrija.Konkrēts mērķgrupas lielums nav nosakāms, jo netiek atsevišķi izdalīti šāda veida biedrības un nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai un institūcijām projekta tiesiskais regulējums nemaina tiesības un pienākumus, kā arī veicamās darbības.Tā kā regulējums saglabā obligātus padomes locekļus, kā līdz šim, tad Ekonomikas ministrijai, Vides aizsardzības un reģionālās attīstības ministrijai, Satiksmes ministrijai, Izglītības un zinātnes ministrijai un Latvijas Pašvaldību savienībai administratīvais slogs paliek tāds pats kā iepriekš.Biedrībām un nodibinājumiem, kuri vēlēsies piedalīties padomes darbībā, reizi gadā būs jādeleģē savs pārstāvis, par to sniedzot informāciju, kas tiem radīs administratīvas izmaksas.Kopumā vērtējot, administratīvais slogs netiek palielināts. |
| 3. | Administratīvo izmaksu monetārs novērtējums | Padomes sekretariāta funkcijas tāpat kā līdz šim, tā arī turpmāk paredzēts, ka nodrošinās Ekonomikas ministrija, līdz ar to papildus valsts budžeta līdzekļi nebūtu nepieciešami.Ņemot vērā, ka darbība padomē ir brīvprātīga, uzskatāms, ka administratīvas izmaksas būs tikai tām biedrībām un nodibinājumiem, kuras vēlēsies pretendēt uz vietu padomes sastāvā.Balstoties uz to, ka līdz šim ar Ekonomikas ministriju sadarbojušās vidēji 20 dažādas biedrības un nodibinājumi, tām administratīvās izmaksas gada laikā nepārsniegs 2000 euro. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosūtīts Būvindustrijas nevalstisko organizāciju koordinācijas centram, Latvijas Būvnieku asociācijai, Latvijas Būvinženieru savienībai, Būvmateriālu ražotāju asociācijai, Latvijas Būvkonstrukciju projektētāju asociācijai, Latvijas Darba dēvēju konfederācijai, Latvijas Tirdzniecības un rūpniecības kamerai viedokļa sniegšanai. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Viedokļi nav saņemti. |
| 4. | Cita informācija | Noteikumu projekts izskatīts un atbalstīts Nevalstisko organizāciju un Ministru kabineta sadarbības memoranda īstenošanas padomes sēdē. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Vides aizsardzības un reģionālās attīstības ministrija, Satiksmes ministrija, Izglītības un zinātnes ministrija, Latvijas Pašvaldību savienība, biedrības un nodibinājumi |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, IV, V sadaļa – projekts šīs jomas neskar.

Iesniedzējs:

Ekonomikas ministrs V. Dombrovskis

Vīza:

valsts sekretārs   M. Lazdovskis

20.08.2014.

849

E.Avota

67013262, Evija.Avota@em.gov.lv